Kulturminister Brian Mikkelsen (Kons.) skal i Folketingets spørgstid svare på, hvorfor Skråen har mistet sin status som regionalt spillested.

Det er det nordjyske folketingsmedlem Bjarne Laustsen, som går ind i sagen om Skråen, som har mistet status som regionalt spillested og dermed støtte fra staten. Det socialdemokratiske folketingsmedlem mener, at Skråen er et så væsentlig centrum for den rytmiske musik i Nordjylland, at dets status som regionalt spillested burde være uden for diskussion. Derfor stiller han nu to spørgsmål til kulturministeren. Ministeren skal i Folketingets spørgetid den 30. april svare på følgende spørgsmål fra Bjarne Laustsen: Hvad agter ministeren at gøre som reaktion på, at Statens Kunstråd helt uforståeligt vil fratage spillestedet Skråen i Aalborg status som regionalt spillested? Vil ministeren tage initiativ til ændre Statens Kunstråds regler for tildeling af status som regionale spillesteder? Det er Statens Kunstråd, som har frataget Skråen sin status som regionalt spillested.